KOMISIJOS REGLAMENTAS (EB) Nr. 979/2004
2004 m. gegužės 14 d.
iš dalies keičiantis Tarybos direktyvą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantis Reglamentą (EB) Nr. 2465/96 (1), ypač į jo 11 straipsnio b dalį,
kadangi:
(1)
Reglamento (EB) Nr. 1210/2003 III priede išvardyti fiziniai ir juridiniai asmenys, valstybės įstaigos, įmonės, agentūros ir buvusios Irako valdžios subjektai, kuriems pagal tą reglamentą taikomas lėšų ir ekonominių išteklių įšaldymas.
(2)
2004 m. balandžio 26 d. Jungtinių Tautų Saugumo Tarybos sankcijų komitetas nusprendė pakeisti fizinių ir juridinių asmenų, valstybės įstaigų, įmonių, agentūrų ir buvusios Irako valdžios subjektų, kuriems turėtų būti taikomas lėšų ir ekonominių išteklių įšaldymas, sąrašą. Todėl III priedas turėtų būti atitinkamai iš dalies pakeistas.
(3)
Siekiant užtikrinti šiame reglamente numatytų priemonių veiksmingumą, šis reglamentas turi įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1210/2003 III priedas iš dalies keičiamas pagal šio reglamento priedą.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gegužės 14 d.